ઉત્તર પ્રદેશ: આગ્રા હાઇવે પર બસ અને ટ્રક વચ્ચે ભીષણ ટક્કર, 10 મુસાફરનાં મોત, ધુમ્મસને કારણે સર્જાયો અકસ્માત.. | Gujarat Update
Home ઉત્તરપ્રદેશ ઉત્તર પ્રદેશ: આગ્રા હાઇવે પર બસ અને ટ્રક વચ્ચે ભીષણ ટક્કર, 10...
Published on: 3:07 pm, Sat, 30 January 21
ઉત્તર પ્રદેશના મોરાદાબાદ જિલ્લામાં આગ્રા હાઇવે પર ગાઢ ધુમ્મસને કારણે એક ભયંકર અકસ્માત થયો છે. અહીં બસ અને ટ્રક વચ્ચે થયેલી ટક્કર માં 10 મુસાફરના મોત થયા છે. પ્રાથમિક અહેવાલ સાત લોકોનાં મોત થયાના આવ્યા હતા. જે બાદમાં મૃતકોની સંખ્યા વધીને 10 થઈ હતી. અકસ્માતને પગલે બસમાં સવાર 25થી વધારે લોકો ઘાયલ થયા છે. ઈજાગ્રસ્તોને સારવાર માટે હૉસ્પિટલ ખસેડવામાં આવ્યા છે. અકસ્માત બાદ પોલીસના ઊચ્ચ અધિકારીઓ ઘટનાસ્થળે દોડી ગયા હતા. મોરાદાબાદથી આશરે 18 કિલોમીટર દૂર કુંદરકી વિસ્તારમાં આ અકસ્માત બન્યો હતો. એવી પણ માહિતી મળી છે કે ટ્રક અને બસની ટક્કર બાદ ત્રીજું વાહન પણ તેની સાથે અથડાયું હતું. ઘટનાને નજરે જોનાર લોકોનું કહેવું છે કે ઓવરટેક કરવાના ચક્કરમાં અકસ્માત થયો હતો.
બસ અને ટ્રક વચ્ચે થયેલા ભીષણ અકસ્માતમાં 10 લોકોના મોત થયા છે. જ્યારે બસમાં સવાર 10થી 11 લોકો ઘાયલ હોવાનું કહેવાઈ રહ્યું છે. પોલીસ અને ઉચ્ચ અધિકારીઓ ઘટના સ્થળ પર પહોંચી ચૂક્યા છે. તેમજ ત્યા રાહત કામગીરી ચાલી કહી છે. મુરાદાબાદ શહેરની નજીક 18 કિલોમીટર દૂર થાના કુંદરકી વિસ્તારમાં હુસૈનપુર પુલિયાની આ ઘટના છે.
મૃતકોના પરિવારજનોને 2-2 લાખ અને ઘાયલોને 50-50 હજાર
બીજી તરફ દુર્ઘટના પર સીએમ યોગીએ અધિકારીઓને તાત્કાલીક ઘટના સ્થળ પર જવાનો નિર્દેશ આપ્યો છે. મદદ પહોંચાડવા અને સુવિધા ઉપલબ્ધ કરાવવા માટે નિર્દેશ આપવામાં આવ્યા છે. મુખ્યમંત્રીએ મૃતકોના પરિવારજનોને 2-2 લાખ અને ઘાયલોને 50-50 હજાર સહાયતા રકમ આપવાના નિર્દેશ કર્યા છે. ડીએમ, એસએપી અને સીએમઓ સ્થળ પર પહોંચી રહ્યા છે.
પોલીસના જણાવ્યા પ્રમાણે એક ખાનગી બસ કુંદરકીથી મુસાફરોને લઈને મોરાદાબાદ જઈ રહી હતી. બસ નાનપુર પુલિયા પાસે પહોંચી ત્યારે સામેથી આવી રહેલા ટ્રેક તેને ટક્કર મારી દીધી હતી. અકસ્માતને પગલે બંને વાહનનો કચ્ચરઘાણ નીકળી ગયો હતો. આ દરમિયાન એક ત્રીજું વાહન પણ અથડાયું હતું. અકસ્માતને પગલે રોડ પર ટ્રાફિકજામ થઈ ગયો હતો. પોલીસે ક્રેનની મદદથી બંને વાહનને હાઈવેની બાજુમાં ખસેડીને વાહનવ્યવહાર ફરી શરૂ કરાવ્યો હતો.
Previous articleરાજ્ય સરકારનો મહત્વનો નિર્ણયઃ રાત્રિ કર્ફ્યુંમાં રાહત આપી, લગ્નમાં 200 લોકોને મંજૂરી મળશે, જાણો વધુ…